Klatremus i knipe

Klatremus i knipe er en animasjonsfilm av Ivo Caprino fra 1955, basert på figurene fra Thorbjørn Egners fortelling om Klatremus og de andre dyrene i Hakkebakkeskogen.caprino.no Klatremus i knipe 

Filmen er en reklamefilm om banksparing, produsert på oppdrag fra De Nordiske Sparebanker. Historien er at Klatremus har latt seg overtale av Bestemor Skogmus til å spare nøtter i skogens lokale Sparebank. Da han senere får ødelagt gitaren, viser det seg at sparingen, og rentene, gjør ham i stand til å kjøpe en ny gitar. Historien «ble så snusfornuftig, påtrengende oppdragende og fjernt fra Klatremus' korttenkte natur at det var vanskelig å forestille seg hvorfor Egner lot det skje. Filmen var et like sørgelig kapittel som Karius og Baktus var stor og uforglemmelig kunst.»Anders Heger. Egner, en dannelseshistorie. Cappelen Damm, 2012. ; Side 349–350

Figurenes stemmer ble gitt av The Monn Keys, mens Egner selv var fortellerstemmen.

Spilletid: 15 min.

 Medvirkende 
 Regi og produksjon: Ivo Caprino
 Foto: Finn Bergan
 Manus: Thorbjørn Egner
 Musikk: Christian Hartmann, Thorbjørn Egner
 Dukker: Ingeborg Gude
 Lydproduksjon: Sandrew Ateéljerna, Stockholm
 Teknikere: Willy Gabrielsen, Bjarne Sandemose

 Referanser 

 Eksterne lenker 

 Klas Klättermus i knipa, filmen  i svensk versjon

Kategori:Norske animerte kortfilmer
Kategori:Norske animerte barnefilmer
Kategori:Norske animerte eventyrfilmer
Kategori:Filmer regissert av Ivo Caprino
Kategori:Filmer basert på bøker
Kategori:Kortfilmer fra 1950-årene
Kategori:Norskspråklige filmer
Kategori:Filmer basert på verk av Thorbjørn Egner